«Շատ լավ կլիներ, եթե մեր խնդիրներն ինքներս լուծեինք՝ Մինսկում, Մոսկվայում, Երեւանում, ՀԱՊԿ երկրների այլ քաղաքներում: Որպեսզի չլինի ինչ-որ այլ պետության, խմբերի, կլոր սեղանների ազդեցությունը: Առավել եւս, որ մենք կարող ենք լուծել այդ խնդիրները եւ՛ Ղարաբաղում, եւ՛ Մերձդնեստրում, եւ՛ Ուկրաինայում: Դրանք մեր խնդիրներն են, եւ մենք պետք է լուծենք՝ առանց օտարերկրյա քաղաքական բյուրոների եւ միջամտությունների»,- ասել է Բելառուսի նախագահը եւ հավելել, որ, եթե հաջողվեր կարգավորել ՀԱՊԿ տարածքում անհանգստություն առաջացնող իրավիճակները, եւ անկայունության կետերը, ապա կազմակերպության հեղինակությունը զգալի կաճեր: